TEMA: Kaip mažinti darbuotojų kaitą ir užtikrinti jų įsitraukimą atrankos/adaptacijos procesų dėka, HR Hint Online personalo projektų vadovė ir HR klubas programos kūrėja Rasa Kaminskienė.
Nuolatinis darbuotojų keitimasis yra brangus organizacijai. Susitikime pakalbėsime apie darbuotojų kelionės pradžią ir konkrečius veiksmus darbuotojų atrankos ir įvedimo procesuose, kuriais organizacijos gali ne tik sumažinti darbuotojų kaitą, bet ir paskatinti ilgalaikį pasitenkinimą darbu, padidinti produktyvumą, nes darbuotojai jausis vertinami, motyvuoti ir įtraukti. Sužinosite efektyvios atrankos ir sėkmingos adaptacijos principus, kurie užtikrins sėkmingą pradžią ir skatins ilgalaikį darbuotojų įsipareigojimą.

APIE LEKTORIŲ: Darbas žmonėms ir su žmonėmis yra Rasos aistra. Per daugiau nei 14 metų profesinės patirties, jai teko prisidėti personalo valdymo projektų skirtingo tipo organizacijose (prekybos, gamybos, telekomunikacijų, kt.). Rasa inicijuoja ir įgyvendina pokyčius, kurie padeda organizacijai augti per naujų darbuotojų pritraukimą ir įvedimą, įtraukimą, ugdymą ir karjerą, talentų, mentorystės, lyderystės programas, veiklos aptarimą, atlygio politikos formavimą, darbdavio identiteto, vidinės kultūros formavimą ir vadovų konsultavimą. 
1. 14+ metų patirtis personalo valdymo srityje skirtinguose verslo sektoriuose
1. 6+ metų patirtis vadovaujant personalo valdymo projektams
1. Ekspertinės sritys: personalo valdymo procesų vystymas, organizacijos veiklos valdymas, darbuotojo patirties ir papildomų verčių valdymas
1. Psichologijos akademija – Organizacinė psichologija
1. International ICC Coaching Community narė
1. Mentorystės platformos „Idialogue“ mentorė

TEMA: Vadovų kompetencijų ugdymas diegiant tvarius personalo valdymo procesus, HR Hint Online personalo projektų vadovė Inga Radzevičienė.
Personalo valdymo procesai organizacijose įprastai minimi kalbant apie personalo žmonių atsakomybes. Tačiau jeigu ir vadovai pradėtų teisingai elgtis personalo procesuose, įmonės turėtų daug mažiau kylančių iššūkių. Mokome vadovus lyderystės, tačiau norint turėti sėkmę, atėjo laikas pradėti kalbėti ir apie platesnį HR valdymo supratimą ir įsipareigojimą. Verta gilintis ir suprasti, kaip ir kodėl veikia personalo procesai, žinoti savo atsakomybes ir roles kiekviename personalo valdymo etape ir ką verta daryti žingsnis po žingsnio nuolatinei sėkmei užtikrinti. 
APIE LEKTORIŲ: Inga tiki, kad kryptingas personalo valdymas gali padėti organizacijai pasiekti pačius ambicingiausius tikslus. Sukaupusi didesnę nei 10 metų darbo patirtį Inga įsitikino, kad organizacijos skirtingos, o personalo valdymo procesai tie patys, tik akcentai kiekvienoje organizacijoje dedami kiti. „Mūsų procesai kuriami tam, kad būtų aiškūs ir patogiai naudojami, tik tada gali įsivertinti, kad darbą atlikai iki galo“ – su tokiu požiūriu Inga nusiteikusi bendrauti su kiekvienu klientu.
1. Vilniaus Universitetas – Tarptautinis verslas, Tarptautinis Marketingas ir prekyba
1. Personalo valdymo profesionalų asociacijos sertifikatas „Personalo valdymo strategija ir praktika (160 valandų)“
1. LINPRA personalo vadovų klubo narė
1. Vilniaus Jeruzalės darbo rinkos mokymo centro tarybos narė

TEMA: Darbo teisės niuansai: Kokius iššūkius turėsime 2024? ILAW LEXTAL vadovaujantis partneris, darbo teisės ekspertas, Dr. Tomas Bagdanskis.
Pranešimo metu aptarsime kokie ginčai dažniausiai kyla praktikoje, kokias dažniausiai klaidas padaro darbdaviai ir kaip iš to pasimokyti. Pateiksime rekomendacijas į ką atkreipti dėmesį darbo sutartyse ir lokaliuose dokumentuose, kaip valdyti pokyčių, atleidimų procesus.
APIE LEKTORIŲ: ILAW LEXTAL vadovaujantis partneris, darbo teisės ekspertas, praktikuojantis advokatas nuo 2002 metų, specializuojasi darbo teisės, įmonių teisės, sutarčių teisės ir atstovavimo teismuose srityse, taip pat naujojo Darbo kodekso projekto rengimo grupės narys, Darbo kodekso komentaro bendraautoris. Įtakingų tarptautinių teisės žinynų „Best Lawyers”, „Chambers Europe” ir „Legal 500″ advokatas įvardijamas kaip vienas geriausių darbo teisės advokatų Lietuvoje. 

Darbo užmokesčio tendencijos nuo 2007 ir artimiausių 12 mėn. prognozė, Verslo konsultantas, Day Q Analytics direktorius Vytautas Siaurusaitis.
Lietuvos darbo užmokesčio tendencijos ir prognozė (42 tūkst. įmonių duomenys). Aukštaitijos regiono įmonių darbo užmokesčio tendencijos nuo 2007 m. ir prognozė. Aukštaitijos regiono įmonių veiklos efektyvumo rodiklių palyginimas.
APIE LEKTORIŲ: daugiau nei 19 metų vadovavimo patirtis prekybos ir paslaugų srityje. Verslo konsultantas procesų efektyvumo ir kokybės gerinimo klausimais, paremtais duomenų analitika. Konsultacijos HR profesionalams, kaip išnaudoti duomenų analitiką jų veikloje.

TEMA: Personalo specialisto augimo kelias: 5 žingsniai vedantys į klestėjimą, HR Hint Online įkūrėja ir vadovė Giedrė Vaitiekūnaitė Urbanovič.
Pristatymo metu pasigilinsime į sritis, kurios vertos dėmesio siekiant klestėjimo personalo valdymo srityje:
1. Asmenybė. Kokios asmeninės savybės ir kompetencijos yra lemiančios, kaip jas ugdyti?
1. Partnerystė. Su CEO ir vadovų komanda. Ko reikia, kad taptume partneriais, padedančiais kurti klestinčias organizacijas?
1. Tvarka ir sistema. Vertė, kurią galime sukurti personalo valdymo priemonėmis yra įmanoma tik tada, kai organizacijoje veikia nuosekli sistema. Kaip ją kurti?
1. Sąmoningumas. Personalo valdymas yra ne tik šalta vadyba, bet ir žmonių psichologija. Tam, kad galėtume tarp šių sričių laviruoti reikia labai gerai pažinti save ir būti aukšto sąmoningumo, nes tik taip galėsime atlaikyti iššūkius, kurie kyla šioje profesijoje.
APIE LEKTORIŲ: HR Hint Online  įkūrėja ir vadovė, HR klubas | HR akademija įkūrėja, personalo valdymo ekspertė. Realizuodama savo idėjas siekia pakelti personalo valdymo lygį Lietuvoje, nes tiki, kad tvarus ir kokybiškas personalo valdymas gali padėti verslui turėti geresnius rezultatus, o žmonėms būti laimingesniems savo darbo vietose. Praktinė patirtis kuriant, pertvarkant ir diegiant personalo valdymo procesus skirtingo dydžio ir sektoriaus organizacijose.
1. 15+ metų patirtis personalo valdymo srityje skirtinguose verslo sektoriuose
1. 5+ metų patirtis vadovaujant personalo valdymo skyriams
1. 5+ metų patirtis konsultuojant organizacijas personalo valdymo klausimais
1. Žmogiškųjų išteklių ir pokyčių valdymo magistro laipsnis
1. Sertifikuota asocijuota koučingo specialistė (ACC), (ICF)


DISKUSIJA: Kaip kurti klestinčią organizaciją personalo valdymo priemonėmis. 
Dalyvauja:
1. HR Hint Online personalo projektų vadovė ir HR klubas programos kūrėja Rasa Kaminskienė 
1. HR Hint Online personalo projektų vadovė Inga Radzevičienė
1. ILAW LEXTAL vadovaujantis partneris, darbo teisės ekspertas, Dr. Tomas Bagdanskis
1. Day Q Analytics direktorius Vytautas Siaurusaitis

Moderuoja:
HR Hint Online įkūrėja ir vadovė Giedrė Vaitiekūnaitė Urbanovič

Klausimai:
1. Koks pokytis įvyko personalo valdymo srityje pastaraisiais metais? Kaip tai pakeitė organizacijas?
1. Ko personalo vadovai dar nedaro, kuriose vietose lyg šnekame, bet pokytis neįvyksta? Kas galėtų būti lūžis?
1. Pranešimų metu išgirdome, kad labai daug organizacijų problemų išspręstume susitvarkę tam tikras personalo valdymo vietas. Dirbate su skirtingomis organizacijomis, kaip matote situaciją Jūs - kokių namų darbų vis dar nepadarome personalo valdymo srityje, kad teigiami pokyčiai įvyktų?
1. Kaip sprendžiant organizacijos iššūkius bendradarbiauti ir padaryti, kad jie būtų bendras klausimas, o ne pavienių skyrių, padalinių problema. Pavyzdžiui: darbuotojų trūkumas dažnai būna personalo žmonių galvos skausmas, o gamybos brokas - gamybos vadovo nemiegotų naktų priežastis. Bet ar tikrai taip turi būti? Kaip keisti šią praktiką?



